Noosa Real Estate Verrierdale Dowling and Neylan ID 1P3153
10 Martha Lane, Verrierdale, Queensland 4562 ( get directions ) 2000 Workhorse P-Series Step Van, Salisbury, North Carolina, États-Unis (IronPlanet Article N°2200615)
Salisbury, North Carolina, États-Unis, 28144
282 394 Miles
2000 Workhorse P-Series Step Van (Article n° 2200615) ’t Laeve van ein gooj kollumniste geit neet äöver roaze, numptj det mer van mich aan! Ich laot d’r uch ‘ns aan gaon staon óm eder waek get zinnigs te sjrieve. Get sjrieve waat in elk geval ein hoger nivo haef es de meiste biedrage in ’t Gastebook van dees sait. Doa stuitj mich aaf en toe get ónzinnige kwatjs inne!! Esse, zoa wie ich, al veer kollums inein höbs gesteveldj väör die jónges en maedjes van RepkeTepke den begintj op ein gegaeve moment ’t besef tót dich door te drènge det se eigelik ein bietje oetgetutj bös! Wo mósse nag äöver sjrieve? Doe höbs alle belangrieke dinger waal zo’n bietje väör ’t vootleeg gebrach op die wepsait van die kommeidemaekers! Mer ane angere kantj höbs se waal belaofdj óm tót ane vastelaovendj eder waek get sjaele zeiver biejein te fantazere ómdet die hampelemen anges neet genóg kopie höbbe óm die wepsait van hun vol te klatsje. En waat ich belaof, det doon ich aug ofsjoan se det missjien neet zoes opmake oet die hersespinsele die ich tót nag toe aan ’t papier (of in dit geval aan ’t beeldjsjerm) höb toevertroewdj. Ich haoj waord, aug al höb ich nag geine eine Eurocent gezeen van die toegezagdje vergeujing!!
Wo kènse ’t nag äöver höbbe in diene kollum? Ich höb d’r dankzij een sjitterendj referaat op dees sait al waal mer effekes väör gezörgdj det RepkeTepke esnag moog optraeje op ’t PlatsSpektakel! Ich höb bienao alle leje d’r in miene kollum van kènne äövertuge det se toch ‘ns serieus mótte gaon naodènke äöver eine nuje naam väör die zate hermenie van hunne. Ich höb hun d’r via dees sait oppertied väör gewaarsjuuwdj det se d’r väöral väör mótte zörge det se eine goje kandidaat oetzeuke väör die belangrieke funksie van Prins of Prinses bie de zate hermenie. En ich höb hun get äöver michzelf vertèldj, zoadet se tenminste weite äöver waem det se de godganselikke daag oet hunne nak aan’t zwetse zeen. Waat mósse den nag mieë?
Ich zoe, es meziekdeskundige, natuurlik hie een resensie kènne sjrieve äöver ’t Vastelaoveskonzaer mer det mót nag kómme dus det is ein bietje lestig. Ofsjoan, det zoe mich aug nag waal lökke, went zoa moeielik is det neet óm te väörspelle waat det konzaer geit waere. Èllef anger zate hermeniekes inhure óm ’t programma vol te kriege! Zoa kèn ich ’t aug! Trökblikke op ’t optraeje bie ’t PlatsSpektakel geit auch neet went det is pas op 17 fibberwari. Ein good óngerboewdj kommentaar gaeve oppe nuje Prins of Prinses is aug nag get ane vreuge kantj. Hoewaal, mich is inmiddels dudelik gewore det ich neet gevraogdj waer dees reis dus det zal behelpe waere ’t kómmendj jaor! Den bliftj d’r dus neet väöl mieë äöver en vrees ich det ich miene 5e kollum neet inein gesteeldj krieg. Of dao zoe mich nag get sjoans te bönne mótte sjete mer det is op dit moment helaas neet ’t geval. Dus, ‘t begintj d’r langzaam mer zeker haer oet te zeen det geer ’t dees waek sónger miene kollum mótj gaon stèlle. Det is natuurlik sjaise, met geer kèntj neet alles höbbe! Ich bedoel, geer höbtj de zjurie van ’t Limburgs Kampioensjap Zate Hermeniekes kènne ómkoupe, geer höbtj ein optraeje bie ’t PlatsSpektakel inne sjoat geworpe gekrege, ger höbtj gratis ein idee väör eine nuje naam aangereiktj gekrege, ger gaontj eine verkieërdje Prins of Prinses keze en geer höbtj al veer waeke lank eine sjoane kollum van mich gehadj. Waat wilse nag mieë? Den hooftj ’t toch zeker gein probleem te zeen det ich dees waek ‘ns niks sjrief? Des te mieë kèntj geer uch verheuge op miene kollum vanne volgendje waek!